Նատալյա Ռեզնիկովա

Նատալյա Ռեզնիկովա ( (), առաջին ամուսնական ազգանունը՝ Տարբյու, (), երկրորդ ամուսությունից՝ Դերյուժինսկայա), ռուս բանաստեղծուհի։

Կենսագրություն 
Նատալիա Ռեզնիկովան ծնվել է 1911 թվականի հուլիսի 7-ին Իրկուտսկում։ Հայրը փաստաբան էր. նրա ընտանիքը 1921 թվականին արտագաղթում է Հարբին, որտեղ Ռեզնիկովան ավարտում է ռուսական գիմնազիան և ընդունվում է Հարբինի իրավաբանական ֆակուլտետ, որն էլ ավարտում է 1932 թվականին։ Աշխատել է «Սահման» ամսագրի խմբագրությունում՝ վարելով մատենագիտության բաժինը։ Թարգմանում էր անգլերենից և ֆրանսերենից։ Մասնակցում էր «Երիտասարդ Чураевка» խմբակին, տպագրվում էր կոլեկտիվ ժողովածուներում, «Սանդուխք դեպի երկինք» (1929), «Յոթով» (1930), «Սպիտակ խնկենի» (1931), «Ոլորան» (1935). «Սահման» ամսագրում կանոնավոր կերպով հրապարակվում էին նրա բանաստեղծությունները, պատմվածքները, թարգմանությունները և գրախոսությունները։ 1930-ական թվականներին լույս են տեսնում Ռեզնիկովայի «Դավաճանություն» և «Պարտվածը» վեպերը, «Աֆրոդիտեի ծառաները» պատմվածքների գիրքը։ Նրա բանաստեղծությունների առաջին գիրքը՝ «Հողի երգեր» վերնագրով, հրատարակվել է 1938 թվականին։ Ճապոնացիների կողմից Մանջուրիայի օկուպացիայից հետո նա տեղափոխվում է Շանհայ։ Շանհայում հրատարակվում է նրա բանաստեղծությունների երկրորդ գիրքը «Դու» վերնագրով (1942)։ Այստեղ նա աշխատում է «Շանհայական արշալույսներ» թերթում, որտեղ գրում էր հոդվածներ ներկայացումների, գեղարվեստական ցուցահանդեսների և համերգների մասին։ Շանհայում հրատարակում է «Պուշկինը և Սոբանսկայան» գիրքը։ 1943 թվականին ամուսնանում է ծագումով դանիացի կապիտան Հելգե Տարբյուի դան. Helge Tarby-ի հետ։ Ամուսնու մահից հետո 1948-1951 թվականներին ապրում է Կոպենհագենում և Լոնդոնում։ 1951 թվականին տեղափոխվում է Նյու Յորք (ԱՄՆ), որտեղ վերադառնում է գրական գործունեությանը և սովորում բիզնեսի վարման դասընթացներում։ 1956 թվականին երկրորդ անգամ ամուսնանում է ռուս քանդակագործ Գլեբ Դերյուժինսկու հետ (1888-1975)։

1990-ական թվականներին ապրում էր Նյու Յորքի կույրերի ապաստարանում։

Երկեր 
 Измена. Роман.
 Побеждённая. - Харбин: М.В. Зайцева, 1937. - 256 с.
 Раба Афродиты. Рассказы.
 Песни земли. Сб. стихотворений. Харбин, 1938.
 Ты. Сб. стихотворений. - Шанхай, 1942.
 Пушкин и Собаньская.

Ծանոթագրություններ 

Ռուս գրողներ
20-րդ դարի կին գրողներ
Ռուս բանաստեղծուհիներ
Ռուս թարգմանիչներ
Բանաստեղծներ այբբենական կարգով